Neuvoston asetus (ETY) N:o 2300/77 annettu 11 päivänä lokakuuta 1977 muna-alalla sovellettavista maksun ja sulkuhinnan laskemista koskevista säännöistä annetun asetuksen (ETY) N:o 2773/75 sekä yhteisestä tullitariffista annetun asetuksen (ETY) N:o 950/68 muuttamisesta



Virallinen lehti nro L 271 , 22/10/1977 s. 0006 - 0008

Suomenk. erityispainos Alue 3 Nide 9 s. 0119

Kreikank. erityispainos: Luku 02 Nide 4 s. 0187

Ruotsink. erityispainos Alue 3 Nide 9 s. 0119

Espanjank. erityispainos: Luku 03 Nide 13 s. 0110

Portugalink. erityispainos: Luku 03 Nide 13 s. 0110



NEUVOSTON ASETUS (ETY) N:o 2300/77 annettu 11 päivänä lokakuuta 1977 muna-alalla sovellettavista maksun ja sulkuhinnan laskemista koskevista säännöistä annetun asetuksen (ETY) N:o 2773/75 sekä yhteisestä tullitariffista annetun asetuksen (ETY) N:o 950/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75(1), sellaisena kuin se on muutettuna asetuksella (ETY) N:o 368/76(2), ja erityisesti sen 4 artiklan 3 kohdan ja 7 artiklan 5 kohdan, ottaa huomioon komission ehdotuksen, sekä katsoo, että muna-alalla sovellettavista maksun ja sulkuhinnan laskemista koskevista säännöistä 29 päivänä lokakuuta 1975 annetussa neuvoston asetuksessa (ETY) N:o 2773/75(3), sellaisena kuin se on muutettuna asetuksella (ETY) N:o 371/76(4), vahvistetaan erityisesti rehuviljamäärät, joita tarvitaan tuotettaessa yhteisössä ja kolmansissa maissa yksi siitosmuna sekä muita rehukustannuksia ja yhden siitosmunan yleisiä tuotantokustannuksia ja kaupan pitämisen kustannuksia edustava kiinteä määrä, näin vahvistetut laskentatekijät koskevat erotuksetta kanojen, ankkojen, hanhien, kalkkunoiden ja helmikanojen siitosmunia, viime vuosina tapahtunut hintojen ja kaupan kehitys on korostanut kalkkunoiden ja hanhien siitosmunien ja muun siipikarjan siitosmunien tuotanto- ja kaupanpitämisolosuhteiden välisiä eroja, sen vuoksi olisi eroteltava näiden kahden siitosmunaryhmän maksun ja sulkuhinnan laskentatekijät, ja asetuksen (ETY) N:o 2771/75 soveltamisesta johtuva tariffinimikkeistö sisältyy asetukseen (ETY) N:o 950/68(5), sellaisena kuin se on viimeksi muutettuna asetuksella (ETY) N:o 1111/77(6), liitetyssä yhteisessä tullitariffissa, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2773/75 liite I tämän asetuksen liitteellä I. 2 artikla Korvataan asetuksen (ETY) N:o 2773/75 liite II tämän asetuksen liitteellä II. 3 artikla Korvataan asetuksen (ETY) N:o 950/68 liitteen alanimikkeeseen 04.05 A I a) liittyvä teksti tämän asetuksen liitteessä III olevalla tekstillä. 4 artikla Tämä asetus tulee voimaan 1 päivänä helmikuuta 1978. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 11 päivänä lokakuuta 1977. Neuvoston puolesta Puheenjohtaja A. HUMBLET (1) EYVL N:o L 282, 1.11.1975, s. 49 (2) EYVL N:o L 45, 21.2.1976, s. 2 (3) EYVL N:o L 282, 1.11.1975, s. 64 (4) EYVL N:o L 45, 21.2.1976, s. 5 (5) EYVL N:o L 172, 22.7.1968, s. 1 (6) EYVL N:o L 134, 28.5.1977, s. 4 LIITE I >TAULUKON PAIKKA> LIITE II >TAULUKON PAIKKA> LIITE III >TAULUKON PAIKKA>